Tomas Colin Archer
Store norske leksikon,Samfunn,Forsvar og sikkerhet,Militære biografier,Norske militære biografier
Tomas Colin Archer er en norsk luftforsvarsoffiser med generalløytnants grad, som avsluttet sin militære karrière som sjef for Fellesoperativt hovedkvarter (FOH), fra 2004 til 2005.
Archer startet sin karriere i Luftforsvaret ved Flygeskolen i 1971, og gikk ut av Luftkrigsskolen i 1977. Han gjennomførte Luftforvarets stabsskole og hovedkurset ved Forsvarets høgskole, samt Royal College of Defence Studies i Storbritannia.Han tjenestegjorde som pilot i 332. skvadron og 334. skvadron i en årrekke, og ledet fra 1984 sistnevnte.I 1988 ble Archer planoffiser ved Forsvarskommando Nord-Norge, før han returnerte til Luftforsvaret som sjef for operasjonsgruppen ved Rygge flystasjon. Fra 1993 var han kontorsjef ved Forsvarets overkommando på Huseby. Deretter var han stasjonssjef ved Bodø hovedflystasjon i tre år. I perioden 2000–2004 var han Generalinspektør for Luftforsvaret (GIL), for deretter å tjenestegjøre som sjef for Fellesoperativt hovedkvarter fra 2004 til han gikk av med pensjon i 2005.Archer ble tildelt utmerkelsen Årets leder i staten i 1998, som sjef for Bodø hovedflystasjon, og Forsvarets likestillingspris i 2002.Etter årene i Forsvaret var Archer i 2006–2008 generalsekretær i Flyktninghjelpen, og deretter (fra 2008) styreleder i stiftelsen Norsk Luftfartsmuseum. Han ble i 2007 innvalgt i Moss kommunestyre for Arbeiderpartiet, og var i 2008–2012 leder av Moss Arbeiderparti.Tomas Colin Archer er oldebarn av skipsbyggeren Colin Archer. Les mer i Store norske leksikon Norsk forsvarshistorie Luftforsvaret